**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 625/2017**

**ΑΔΑ:** 62ΠΡΩΨΑ-ΑΨΒ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 54ο/2017 Της 5Ης ΔΕΚΕΜΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση πρακτικού διενέργειας διαγωνισμού για την προμήθεια: Προμήθεια έτοιμου σκυροδέματος ΔΕ Αρταίων ’’**

Στην Άρτα, σήμερα, 05-12-2017 και ώρα 11:00 π.μ. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **47735/05-12-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5.Ζέρβας Κων/νος** | **ΑΠΟΝΤΕΣ**    **1. Βασιλάκη-Μητρογιώργου**  **Βικτωρία**  **2. Κοσμάς Ηλίας**  **3. Παπαϊωάννου Κων/νος**  **4.Λιλής Γεώργιος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Πριν την συζήτηση η επιτροπή ομόφωνα απεφάνθη για το κατεπείγον της συνεδρίασης

Ο κ. Πρόεδρος εισηγούμενος το **3ο** τακτικό **Έγκριση πρακτικού διενέργειας διαγωνισμού για την προμήθεια: Προμήθεια έτοιμου σκυροδέματος ΔΕ Αρταίων** έθεσε υπόψη της Επιτροπής το από 04-12-2017 πρακτικό της Επιτροπής διαγωνισμού το οποίο έχει ως εξής: Στην Άρτα και στα γραφεία της ΤΥΔ, σήμερα 4/12/2017 ημέρα Δευτέρα και ώρα 10:00 π.μ. συνήλθε σε συνεδρίαση η οριζόμενη από την υπ’ αριθμ. 389/2016 Απόφαση Οικονομικής Επιτροπής, Επιτροπή Διενέργειας και Αξιολόγησης Διαγωνισμών, αποτελούμενη από τους: Νούτση Μιράντα ως πρόεδρο και Γιαμούρη Ευάγγελο και Γκανιάτσα Ευαγγελία ως μέλη, για να προβεί στη διεξαγωγή του συνοπτικού διαγωνισμού με κριτήριο κατακύρωσης την πλέον συμφέρουσα από οικονομική άποψη, προσφορά βάσει τιμής ( χαμηλότερη τιμή), για την ανάδειξη οικονομικού φορέα για την προμήθεια έτοιμου σκυροδέματος ΔΕ Αρταίων, συνολικού προϋπολογισμού 11.000€ (συμπεριλαμβανομένου του ΦΠΑ 24%)

Η Επιτροπή αφού έλαβε υπ’ όψη:

1. Την υπ’ αριθμ. 594/2017 Απόφαση Οικονομικής Επιτροπής που αφορά την έγκριση των τεχνικών προδιαγραφών της μελέτης , την επιλογή του κριτηρίου ανάθεσης και τη σύνταξη των όρων της διακήρυξης.
2. Την υπ’ αριθμ. 44624/21-11-2017 Διακήρυξη Συνοπτικού Διαγωνισμού για την προμήθεια έτοιμου σκυροδέματος ΔΕ Αρταίων
3. Την με αριθμ. 27/2017 μελέτη της ΤΥΔ
4. Τις διατάξεις του Ν.4412/2016 όπως τροποποιήθηκε και ισχύει

και το γεγονός ότι δεν προσήλθε κανένας οικονομικός φορέας για υποβολή προσφοράς,

γνωμοδοτεί προς την Οικονομική Επιτροπή για την επανάληψη του διαγωνισμού με τους ίδιους όρους.

Ακολούθησε διαλογική συζήτηση και στη συνέχεια ο κ. πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη το Δ.Κ.Κ.3463/2006, διατάξεις τουΝ.3852/2010 και τα από 04-12-2017 Πρακτικό της δημοπρασίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει το από 04-11-2017 πρακτικό της επιτροπής διαγωνισμού σύμφωνα με το οποίο δεν προσήλθε κανένας οικονομικός φορέας για υποβολή προσφοράς.

**Β.** Εγκρίνει την επανάληψη του διαγωνισμού με τους ίδιους όρους.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 625 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*